CELEX: 32016D2325
Language: fi
Date: 2016-12-19 00:00:00
Title: Komission täytäntöönpanopäätös (EU) 2016/2325, annettu 19 päivänä joulukuuta 2016, aluskierrätyksestä annetun Euroopan parlamentin ja neuvoston asetuksen (EU) N:o 1257/2013 mukaisesti myönnettävän vaarallisia materiaaleja koskevan inventaariotodistuskirjan muodosta (ETA:n kannalta merkityksellinen teksti )

20.12.2016   
            
            
               FI
            
            
               Euroopan unionin virallinen lehti
            
            
               L 345/131
            
         KOMISSION TÄYTÄNTÖÖNPANOPÄÄTÖS (EU) 2016/2325,
   annettu 19 päivänä joulukuuta 2016,
   aluskierrätyksestä annetun Euroopan parlamentin ja neuvoston asetuksen (EU) N:o 1257/2013 mukaisesti myönnettävän vaarallisia materiaaleja koskevan inventaariotodistuskirjan muodosta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon aluskierrätyksestä sekä asetuksen (EY) N:o 1013/2006 ja direktiivin 2009/16/EY muuttamisesta 20 päivänä marraskuuta 2013 annetun Euroopan parlamentin ja neuvoston asetuksen (EU) N:o 1257/2013 (1) ja erityisesti sen 9 artiklan 1 kohdan,
   sekä katsoo seuraavaa:
   
               (1)
            
            
               Asetuksessa (EU) N:o 1257/2013 asetetaan alusten omistajille, hallinnoille ja hyväksytyille laitoksille vaatimukset, jotka koskevat aluksilla olevien vaarallisten materiaalien luettelon laatimista sekä luetteloon liittyviä katsastuksia ja todistuksia.
            
         
               (2)
            
            
               Asetuksen (EU) N:o 1257/2013 5 artiklan mukaisesti aluksilla on oltava saatavilla vaarallisten materiaalien luettelo.
            
         
               (3)
            
            
               Asetuksen (EU) N:o 1257/2013 32 artiklan mukaan velvoitetta pitää aluksella saatavilla vaarallisten materiaalien luettelo aletaan soveltaa olemassa oleviin aluksiin 31 päivästä joulukuuta 2020, uusiin aluksiin viimeistään 31 päivästä joulukuuta 2018 ja kierrätettäväksi lähetettäviin aluksiin siitä päivästä, jona eurooppalainen luettelo julkaistaan asetuksen (EU) N:o 1257/2013 mukaisesti.
            
         
               (4)
            
            
               Asetuksen (EU) N:o 1257/2013 8 artiklan mukaan aluksilla tehdään katsastuksia, joita suorittavat hallintojen tai niiden valtuuttamien hyväksyttyjen laitosten virkamiehet. Katsastuksilla varmistetaan, että vaarallisten materiaalien luettelo vastaa siihen sovellettavia asetuksen vaatimuksia.
            
         
               (5)
            
            
               Asetuksen (EU) N:o 1257/2013 9 artiklan 1 kohdan mukaan, kun peruskatsastus tai määräaikaiskatsastus on suoritettu loppuun hyväksytysti, hallinnon tai sen valtuuttaman hyväksytyn laitoksen on myönnettävä inventaariotodistuskirja. Inventaariotodistuskirjan muodon on oltava yhdenmukainen Hongkongissa 15 päivänä toukokuuta 2009 hyväksytyn turvallista ja ympäristön kannalta asianmukaista aluskierrätystä koskevan kansainvälisen yleissopimuksen, jäljempänä ’Hongkongin yleissopimus’, lisäyksen 3 kanssa.
            
         
               (6)
            
            
               Tässä päätöksessä säädetyt toimenpiteet ovat asetuksen (EU) N:o 1257/2013 25 artiklalla perustetun aluskierrätyksestä annetun asetuksen komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Asetuksen (EU) N:o 1257/2013 9 artiklan mukaisesti myönnettävien ja vahvistettavien inventaariotodistuskirjojen on oltava muodoltaan tämän päätöksen liitteen mukaisia.
   2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 19 päivänä joulukuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 330, 10.12.2013, s. 1.
   
      LIITE